Famous Men of Early Days. 495 



hele ai a hoi. Aka, ia Keliimalolo, he aina kakahiaka wale no ia, aohe la okoa, aohe mau 

 la. Mahope o keia mau hana, noho ihola o Keliimalolo me kana wahine a me kona mau 

 kaikuahine i uka o Keolewa, aia no ia wahi ma Kohala e pili la me ka puu o Puuhue. 



Ia Keliimalolo e noho ana ilaila, a mahope, iho me ka wahine a me kona kaikua- 

 hine i kai o Koaie i ka lawaia, hooluuluu hinalea, a ahiahi napoo ka la, alalia, hoi i uka. 

 Aka, he ua e hele mai ana ma nae mai, a he mea makau ia na kana wahine a me kona 

 kaikuahine, nolaila, lalau aku la o Keliimalolo i ka wahine ma kekahi lima, a i ke kaiku- 

 ahine ma kekahi lima, ia wa holo o Keliimalolo me ka mama loa a komo o ka hale noho 

 ma Keolewa, alalia, nee ke kua ua. O ka loihi mai kahakai o Koaie a hiki i Keolewa, eli- 

 ma mile. 



NO KAMOEAU. 



He kanaka akamai loa o Kamoeau i ke kilokilo, a me ka olelo ana, a he kanaka ike 

 i ke ano o ka leo o ke kanaka, o ka moa kani o ka po a me ke ao, o ka ie kuku a ka wa- 

 hine, a me ka leo o na manu. 



Ina e hele o Kamoeau ma ke alaloa, a lohe oia i ka ie kuku e kani ana, ina e kani 

 winiwini ka ie, he wahine inoino, ina i kani papa, he wahine kina ma ke kino, ina i kani ko- 

 lea mai ka ie, he wahine maikai. Aole e nalo na ouli kela wahine keia wahine, ma ko 

 Kamoeau hoolohe ana, me kona ike maka ole. Ina e kani ka moa, e hiki no ia ia ke koho 

 i ke ano a me ke kino o ka moa, manmli o ka leo. Ina he moa alae, he pa ka leo a poha wale 

 aku, ina he uakea, he oili ka leo ahelelei ka pau ana, ina he ulahiwa ka moa, he winiwini 

 ka leo a halulu aku, ina he auha ka moa, he palale ka leo a haule iho nawaliwali. 



Ua hiki ia Kamoeau ke moe iloko o ka wai, mai ke kakahiaka a awakea, alalia, 

 ala mai, nolaila, he mea kupanaha loa ia ma ka noonoo ana iho, a he ano akua wale no 

 ka mana a me ka ike, ka pololei o ke koho ana, ina he oiaio keia alalia, mai ke 'kua mai 

 no ia mea ia Kamoeau. 



NO PAHIA. 



No Hilo o Pallia, he kanaka hoopono me ka pololei loa oia, aole kekee a me ka 

 lauwili, aole hooi a hoemi ihope elike me kekahi poe e ae. Ia ia e noho ana i Hilo a hele 

 ma Kohala nei, ina i hookipa ia o Pahia e ke kamaaina, he aikane paha, he wahine hoo- 

 wahine paha, he mau hoahanau paha, he mau makua paha. Ina he puaa ka mea kalua, 

 a i ole he moa paha, he palahu paha, he ia ])aha, he paakai paha, he luau paha, he kukui 

 inamona paha, he limu paha. a pela aku, alalia, pela no o Pahia e hana ai, ina he puaa kai 

 kalua ia nana, alalia, e olelo o Pahia penei : ' 'Aia no io wahi a Pahia." Eia ke ano oia ole- 

 lo: he puaa kai kalua ia nana, a he puaa no hoi ka Pahia e kalua ai nana ke hiki i ko Pa- 

 hia wahi, a ina he luau kai hanai ia ia Pahia, alalia, he luau no ka Pahia e haawi mai ai 

 nana ke hiki i ko Pahia wahi. A ina he kukui inamona ke haawi ia Pahia, a he kukui no 

 hoi ka Pahia e haawi mai ai, pela ma na mea a pau loa. 



